北宋 欧阳修 《致端明侍读尺牍》

修启。修以襄病余生。蒙上恩宽假。哀其恳至。俾遂归老。自杜门里巷。与世日踈(疏)。惟窃自念。幸得早从当世贤者之游。其于钦向德义。未始少忘于心耳。近张寺丞自洛来。出所惠书。其为感慰。何可胜言。因得仰诇起居。喜承宴处优闲。履况清福。春候暄和。更冀为时爱重。以副搢绅所以有望者。非独田亩垂尽之人区区也。不宣。修再拜端明侍读留台执事。三月初二日。